Netflix ขอเก็บเงินเอง
ชั่วโมงนี้สำหรับคอหนัง คอซีรีส์ทั้งหลายหากไม่พูดถึง Netflix (เน็ตฟลิกซ์) แล้ว ดูเหมือนจะเอาต์ ตามกระแสชาวบ้านในยุคดิจิทัลไม่ทัน เพราะไปไหนๆ มีแต่คนพูดถึง ถามถึง สมัครสมาชิกหรือยัง เป็นสมาชิกรูปแบบไหน จ่ายเดือนเท่าไร ดูเรื่องอะไรบ้างในช่วงนี้ ดูผ่านอะไร จอไหน แบบละเอียดยิบกันทีเดียว,เลยขอหยิบยกมาเล่าสู่กันฟัง Netflix เป็นบริการสตรีมมิ่งบอกรับสมาชิกที่สามารถรับชมความบันเทิง หลากหลาย สำหรับรายการทีวีภาพยนตร์ สารคดี และอื่นๆ อีกมากมาย แต่ละเดือนจะมีรายการใหม่ๆ เพิ่มเข้ามาสามารถรับชมผ่านอุปกรณ์ที่เชื่อมต่ออินเตอร์เน็ตได้หลากหลายทั้งจากแอปพลิเคชันบนสมาร์ทโฟน แท็บเล็ต คอมพิวเตอร์ และสมาร์ททีวี เป็นต้น ซึ่งสามารถรับชมได้อย่างไร้ขีดจำกัดโดยไม่ต้องมีโฆษณากวนใจ,ทั้งนี้ ผู้สนใจสมัครสมาชิกสามารถเลือกรับแพ็กเกจบริการและราคาที่ต้องการได้เลย ราคารายเดือนตั้งแต่ 280-504 บาท รับชมรายการความคมชัดตั้งแต่ SD ไปจนถึง UHD หรือ 4K รับชมได้ตั้งแต่อุปกรณ์เครื่องเดียวไปจนถึงรับชมได้พร้อมกันถึง 4 อุปกรณ์ได้พร้อมกันโดยสมาชิกใหม่เดือนแรกรับชมฟรี หากไม่ชอบใจก็ยกเลิกการเป็นสมาชิกได้ทันทีโดยไม่มีการผูกมัดแต่อย่างใด,Netflix เริ่มต้นธุรกิจจากการให้บริการขายและให้เช่าแผ่นดีวีดีผ่านอีเมลเมื่อปี 1997 จากนั้นขยายมาเปิดให้บริการสตรีมมิ่งในปี 2007 แต่ธุรกิจแผ่นดีวีดีและบลูเรย์ก็ยังคงให้บริการต่อ และขยับการให้บริการไปยังต่างประเทศที่แคนาดาเป็นแห่งแรกในปี 2010 ธุรกิจได้ขยายตัวมาตลอดจนถึงปัจจุบันการบริการครอบคลุมไปกว่า 190 ประเทศทั่วโลก จนได้รับความนิยมอย่างสูงมีสมาชิกกว่า 130 ล้านคนทั่วโลก,การรับชม Netflix สมาชิกสามารถรับชมผ่านแอปพลิเคชัน ซึ่งปัจจุบัน Netflix นับเป็นแอปหนึ่งที่ทำรายได้สูงสุดใน App Store ของระบบปฏิบัติการ iOS ที่รับชมทาง iPhone และ iPad โดยสมาชิกที่จะต้องจ่ายเงินผ่านบิลเรียกเก็บของ iTunes,แต่ล่าสุดมีข่าวว่า ผู้ให้บริการนี้กำลังอยู่ระหว่างการทดสอบวิธีการชำระเงินใหม่โดยไม่ต้องจ่ายผ่าน iTunes แต่ให้จ่ายผ่าน เว็บโมบาย ของ Netflix โดยตรงแทน ในบางตลาด จำนวน 33 ประเทศตั้งแต่ยุโรป, ลาตินอเมริกา และเอเชีย ซึ่งประเทศไทยก็เป็นหนึ่งในตลาดนี้ นับตั้งแต่วันที่ 2 ส.ค-30 ก.ย.นี้,ก่อนหน้านี้ Netflix ได้เปลี่ยน แปลงระบบดังกล่าวผ่าน Google Play ในระบบปฏิบัติการแอนดรอยด์มาแล้ว ซึ่งการเปลี่ยนแปลงวิธีการรับชำระเงินดังกล่าว แม้จะไม่มีการอธิบายถึงเหตุผล แต่ก็มองออกว่าเป็นการสร้างผลกำไรเพิ่มขึ้นจากการเก็บเงินโดยตรงจากสมาชิกนั่นเอง,หนุ่มดิจิทัล,cybernet@thairath.co.th
ก่อนหน้านี้ Netflix ได้เปลี่ยน แปลงระบบดังกล่าวผ่าน Google Play ในระบบปฏิบัติการแอนดรอยด์มาแล้ว ซึ่งการเปลี่ยนแปลงวิธีการรับชำระเงินดังกล่าว
Netflix,จักรวาลไอที,หนุ่มดิจิทัล,เน็ตฟลิกซ์,บริการสตรีมมิ่ง